CELEX: 32020R1666
Language: lv
Date: 2020-11-10 00:00:00
Title: Komisijas Regula (ES) 2020/1666 (2020. gada 10. novembris), ar ko Eiropas Parlamenta un Padomes Regulu (EK) Nr. 2003/2003 par mēslošanas līdzekļiem groza, lai I pielikumā iekļautu jaunu EK mēslošanas līdzekļu tipu (Dokuments attiecas uz EEZ)

11.11.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 377/3
               
            
         KOMISIJAS REGULA (ES) 2020/1666
         (2020. gada 10. novembris),
         ar ko Eiropas Parlamenta un Padomes Regulu (EK) Nr. 2003/2003 par mēslošanas līdzekļiem groza, lai I pielikumā iekļautu jaunu EK mēslošanas līdzekļu tipu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 2003/2003 (2003. gada 13. oktobris) par mēslošanas līdzekļiem (1) un jo īpaši tās 31. panta 1. punktu,
         tā kā:
         
                     (1)
                  
                  
                     Iminodidzintarskābes kalcija helāta (Ca-IDHA) ražotājs ar Polijas iestāžu starpniecību ir iesniedzis Komisijai lūgumu Ca-IDHA iekļaut Regulas (EK) Nr. 2003/2003 I pielikumā kā jaunu ierakstu. Ca-IDHA ir izstrādāts, atsaucoties uz dārzkopības nozares pieprasījumiem izstrādāt alternatīvas esošajiem kalcija avotiem, kuri noteiktos izmantošanas apstākļos pēc attiecīgo līdzekļu smidzināšanas uz augiem var izraisīt augu lapu bojājumus.
                  
               
                     (2)
                  
                  
                     Ca-IDHA atbilst Regulas (EK) Nr. 2003/2003 14. pantā noteiktajām prasībām. Tāpēc tas būtu jāiekļauj minētās regulas I pielikumā, proti, tā EK mēslošanas līdzekļu tipu sarakstā.
                  
               
                     (3)
                  
                  
                     Tādēļ Regula (EK) Nr. 2003/2003 būtu attiecīgi jāgroza.
                  
               
                     (4)
                  
                  
                     Šajā regulā noteiktais pasākums ir saskaņā ar atzinumu, ko sniegusi ar Regulas (EK) Nr. 2003/2003 32. pantu izveidotā komiteja,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 2003/2003 I pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 10. novembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 304, 21.11.2003., 1. lpp.
         
      
      
         
            PIELIKUMS
            Regulas (EK) Nr. 2003/2003 I pielikuma D tabulā iekļauj šādu 2.3. rindu:
            
               
                           “2.3.
                        
                        
                           Iminodidzintarskābes kalcija helāts
                        
                        
                           Ķīmiski iegūts līdzeklis, kura galvenā sastāvdaļa ir iminodidzintarskābes kalcija helāts, kuram nav pievienotas dzīvnieku vai augu izcelsmes organiskas barības vielas
                        
                        
                           9 % CaO
                           Kalcijs, izteikts kā ūdenī šķīstošs CaO, kas helatēts ar iminodidzintarskābi (IDHA)
                        
                        
                            
                        
                        
                           Kalcijs, izteikts kā ūdenī šķīstošs CaO, kas helatēts ar iminodidzintarskābi (IDHA)”